
Дата: 14.09.2026 г.
ОБЯВА ЗА НАБИРАНЕ И ПОДБОР НА КАНДИДАТИ
ЗА 2 (ДВЕ) ПОЗИЦИИ „ОБРАЗОВАТЕЛЕН МЕДИАТОР“ КЪМ ЗВЕНО „МЕДИАЦИЯ“
Бенефициент: Основно училище „Иван Вазов“ – гр. Кюстендил
ЕИК: 181214358
Адрес: гр. Кюстендил, п.к. 2500, ул. „София“ № 6

Проект № BG05SFPR001-1.010-0273
„Сигурна среда за всяко дете: превенция и интервенция в ОУ „Иван Вазов“
Административен договор за предоставяне на БФП № BG05SFPR001-1.010-0273-C01 от 14.08.2026 г.

Програма „Образование“ 2021–2027
Процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“

Във връзка с изпълнението на проект № BG05SFPR001-1.010-0273 „Сигурна среда за всяко дете: превенция и интервенция в ОУ „Иван Вазов“, ОУ „Иван Вазов“ – гр. Кюстендил обявява подбор на 2 (две) лица за позиция „Образователен медиатор към звено „Медиация“, всяко на 0,5 щатна бройка, за подпомагане изпълнението на дейностите по проекта.
ПРЕДМЕТ И ОБХВАТ НА РАБОТАТА
Образователните медиатори подпомагат функционирането на звено „Медиация“ и изпълнението на дейностите по проекта, насочени към превенция и интервенция при тормоз, насилие и агресия, подобряване на комуникацията училище–семейство и по-активно включване на родителите в училищния живот.
Работата включва:
· подпомагане на регулярната работа на звено „Медиация“;
· съдействие за осъществяване на контакт и комуникация между училището, учениците и техните родители/законни представители;
· съдействие за достигане до родители и семейства с по-ниска ангажираност и мотивирането им за участие в предвидените по проекта дейности;
· подпомагане участието на родители в срещи, консултации, медиация, информационни кампании, училищни инициативи и други форми на работа по проекта;
· съдействие при комуникацията със семействата във връзка с предприети мерки и последващото им проследяване;
· участие в училищни инициативи, събития и други дейности, свързани с превенцията на тормоза, насилието и агресията;
· съдействие при дейности, насочени към изграждане на доверие между училището, учениците и семействата и насърчаване на своевременното търсене на подкрепа;
· изпълнение на други относими към функциите на образователния медиатор дейности, предвидени в проекта и възложени в рамките на работното време.

ОЧАКВАН РЕЗУЛТАТ
В резултат от работата на образователните медиатори следва да бъде осигурено:
1. Подпомагане на устойчивото и регулярно функциониране на звено „Медиация“.
2. Подобряване на комуникацията и взаимодействието между училището и семействата на учениците.
3. Подпомагане достигането до родители с по-ниска ангажираност и насърчаване на участието им в предвидените по проекта дейности.
4. Подкрепа при включването на родители и ученици в срещи, училищни инициативи, консултации, информационни кампании и други приложими форми на работа.
5. Подпомагане на последващото проследяване на предприетите мерки и на комуникацията със семействата при работа по конкретни случаи.

БРОЙ ПОЗИЦИИ И ЗАЕТОСТ
Обявеният подбор е за 2 (две) позиции „Образователен медиатор към звено „Медиация“, всяка на 0,5 щатна бройка.
За всяко от избраните лица се предвижда непълно работно време – до 4 часа дневно, съобразно планираната по проекта заетост.
Срокът на заетост е до приключване на проекта, но не по-късно от 14.04.2029 г.
Конкретните условия на трудовото правоотношение се уреждат в индивидуалните трудови договори.

МИНИМАЛНО ИЗИСКВАНЕ КЪМ КАНДИДАТИТЕ
Кандидатите следва да притежават завършено средно образование.
Професионален опит – не се изисква.

ДОКУМЕНТИ ЗА КАНДИДАТСТВАНЕ
Кандидатите следва да представят:
· заявление за участие в подбора;
· автобиография;
· копие от документ за завършено средно образование;

РАЗГЛЕЖДАНЕ И ОЦЕНКА НА КАНДИДАТИТЕ
Първи етап – проверка на документите
Проверява се дали кандидатът отговаря на минималното изискване за завършено средно образование и е представил необходимите документи за кандидатстване.
До втория етап се допускат всички кандидати, които отговарят на минималното изискване и са представили необходимите документи. Резултатите от проверката на документите се отразяват в протокол на комисията по подбора.
Втори етап – събеседване
С допуснатите кандидати се провежда събеседване.
По време на събеседването се оценяват:
· мотивацията на кандидата за работа като медиатор към звено „Медиация“;
· уменията за общуване и взаимодействие с деца, ученици, родители и семейства;
· способността за изграждане на доверие и добро взаимодействие;
· подходът при конфликтни, напрегнати или чувствителни ситуации;
· разбирането на ролята и функциите на медиатора;
· готовността за работа в екип и взаимодействие с педагогически и други специалисти в училището;
· готовността за активно включване в дейностите и инициативите по проекта.
Резултатите от събеседването се отразяват в протокол на комисията по подбора.

КЛАСИРАНЕ
Класирането на кандидатите се извършва изцяло въз основа на представянето им по време на събеседването.
На първо и второ място се класират двамата кандидати, които в най-голяма степен показват мотивация, комуникативни умения, подходящо отношение към работата с деца и родители, способност за работа в екип и разбиране на функциите на образователния медиатор към звено „Медиация“.

СРОК И НАЧИН ЗА ПОДАВАНЕ НА ДОКУМЕНТИТЕ

Краен срок за подаване на документи: 30.09.2026 г. - 16.00 часа.
Документите могат да бъдат представени:
· на място в ОУ „Иван Вазов“, гр. Кюстендил, ул. „София“ № 6;
· по електронен път на e-mail: ouvazov_kn@abv.bg.
При подаване по електронен път документите следва да бъдат представени във формат PDF.
В полето „Относно“ на електронното съобщение следва да бъде посочено:
„Кандидатстване за образователен медиатор към звено „Медиация“ – проект BG05SFPR001-1.010-0273“
Документи, получени след изтичане на крайния срок, не се разглеждат.

ДОПЪЛНИТЕЛНА ИНФОРМАЦИЯ
ОУ „Иван Вазов“ – гр. Кюстендил
Адрес: гр. Кюстендил, п.к. 2500, ул. „София“ № 6
Тел.: 0899 629 414
E-mail: ouvazov_kn@abv.bg




СИЛВИЯ СЛАВЕВА
ДИРЕКТОР НА ОУ „ИВАН ВАЗОВ“
Дата: 14.09.2026 г.
гр. Кюстендил

Административен договор за БФП № BG05SFPR001-1.010-0273-C01, проект BG05SFPR001-1.010-0273 „Сигурна среда за всяко дете: превенция и интервенция в ОУ „Иван Вазов““, по процедура BG05SFPR001-1.010 „Превенция и предотвратяване на тормоза и насилието и намаляване агресията в училищата“, Програма „Образование“ 2021–2027

